થોડા દિવસો પહેલા કોંગ્રેસ અધ્યક્ષ રાહુલ ગાંધીએ 1984 શીખ વિરોધી હુલ્લડો પર આપેલા નિવેદનો બાદ હવે પૂર્વ કેન્દ્રીય નાણાંમંત્રી અને કોંગ્રેસ નેતા પી ચિદમ્બરમ તેમના બચાવમાં ઉતરી આવ્યા છે. ચિદમ્બરમે કહ્યુ કે આના માટે રાહુલ ગાંધીને જવાબદાર ગણી શકાય નહિ. કારણકે તે સમયે તેમની ઉંમર માત્ર 13 કે 14 વર્ષ હશે. શીખ હુલ્લડો અંગે પી ચિદમ્બરમે કહ્યુ કે 1984 માં કોંગ્રેસ સત્તામાં હતી, ત્યારે ખૂબ જ દુઃખદ ઘટના બની અને ડૉ. મનમોહન સિંહે આના માટે સંસદમાં માફી પણ માંગી હતી.